Nora Brockstedt
Nora Brockstedt (1923 m. sausio 20 d. Osle – 2015 m. lapkričio 5 d.) buvo Norvegijos dainininkė. Debiutavo 1943 metais, „Chat Noir“ teatre Osle. Per ateinančius du dešimtmečius tapo viena garsiausių ir mylimiausių Norvegijos dainininkių ir pramogų pasaulio garsenybių. Šeštame dešimtmetyje atlikėjos išleistos dainos „En liten pike i lave sko“, „Augustin“ ir „Tango for to“ tapo radijo hitais. 1950–1954 metais Nora buvo vokalinio kvarteto The Monn Keys narė. 1960 ir 1961 metais atlikėja atstovavo Norvegijai „Eurovizijos“ konkurse su dainomis „Voi-voi“ ir „Sommer i Palma“.